A Honvédelmi Minisztérium írásbeli válaszban is megcáfolta Demeter Márta LMP-s politikus értesüléseit, miszerint Orbán Viktor lányát egy honvédségi repülőgép szállította haza Ciprusról – írja a Hvg.hu.

A Kormányzati Tájékoztatási Központ még aznap azt írta, hogy álhírről van szó, a a Miniszterelnöki Kabinetiroda pedig később arról tájékoztatott, hogy egy Orbán L. nevű parancsnokot látogatott meg Cipruson felesége és kislánya, Demeter őket keverte össze a miniszterelnök családtagjaival.

A minisztérium ezeket az információkat most megerősítette, ezen kívül azt is közölték, hogy Demeter egy másik állítása, hogy Maroth Gáspár kormánybiztos egy alkalommal szintén a honvédségi Airbusszal utazott volna, ugyancsak téves információ.

Kiemelt kép: 24.hu/Vadnai Szabolcs